en da da da da en nb da da da da da da da da da da da da da da da da da da en en
Svanholm under pres! - Svanholm Cricketklub
Mandag d. 1. september 2014 kl. 08:01 af Henrik Pfaff
Alle klagesagerne med at få Amjad Khans nedsættelse af sin karantæne – og den megen larm det hele har givet i lille cricketdanmark med hele tre BT-artikler – tre mere end på et normalt år – havde ikke den effekt, at Khans tilstedeværelse kunne hive svanholmere op til dåd i hjemmekampen mod Skanderborg, der i tilfælde af sejr kunne have givet et DM.
Vi vandt lodtrækningen og valgte at gå i marken først. Vejrudsigten med regn senere på dagen taget i betragtning måske nok en rigtig beslutning, men der var ikke taget højde for, at det begyndte at regne godt og grundigt allerede kort efter starten.. Da holdene kom i gang i gen var det hele fugtigt og Svanholms to hurtige kastere Amjad Khan og Mads Henriksen kunne ikke bowle igennem på den meget fugtige pitch.
Vi bowlede mod Frederik Klokker med et miniputstævne på Svanholm Park i baggrunden
Khan mødte solid modstand fra et lodret bat
De første gærder, vi fik, var de to åbnere Carsten Pedersen og Frederik Klokker, der blev løbet ud og det virkede som om vores farlige våbenunder under markturen var muligheden for at få modstanderne løbet ud. Kasteangrebet virker i den grad blodfattigt og når vi har vundet kampene – bortset fra denne - skyldes det mere en bred gærdeside
Basit havde ikke nogen god dag
Beslutningen om at gå først i marken ”backfired” på mere end en måde. Dels at Skanderborg nærmest scorede efter behag mod kastere, der havde en fuldstændig håbløs blød og gennemvåd hvid bold at kaste med, men også senere . Skanderborg lavede hele 241/8. Amjad 2/34.
Vi var i den grad længe om at komme i gang, at da regnen kom i vores gærdehalvleg efter 13 overe og 43/2, at Duckworth Lewis systemet gav os en nærmest uoverkommelig opgave – nemlig at score 100 på 10 overe, da spillet kom i gang igen. Dette system er så fintfølende, at var Mads Henriksen ikke gået kort før regnen kom ville vores target have været 16 mindre – og det ville have givet gevinst.
Skanderborg fik under de sidste 10 overe i kampen de samme problemer som vi havde i marken, men deres bold nåede ikke at blive så umulig og de holdt simpelthen bedre længde og retning.
Det var sørme imponerende, at Zishan Shah ene mand holdt os inde i ”10 overes kampen” indtil vi havde 105 på sidste bold i den 18 over. Da blev Zishan løbet ud (58 point) efter at have lavet en halvleg kendetegnet af heftige løb og de mest eksotiske stød På det tidspunkt var han fysisk udmattet. Med 5 gærder igen og 5 overe tilbage skulle vi altså nu lave 38 på fem overe. Men ak - det hele faldt sammen som en klatkage – og vi endte med 129/9 – eller 14 for lidt.
Det ender galt for Amjad i vores chase
Vi skal nu lørdag spille hjemme mod KB og søndag mod Glostrup. Vindes begge kampe er vi mester, vindes kun den ene skal vi ud i omkamp mod Skanderborg, der med jydernes bedre koefficient kommer til at ligge i Skanderborg og taber vi begge får vi sølv.
2. holdet spillede mod Albertslund – og det blev den eneste kamp hele søndagen, der blev gennemført på Sjælland. Resten ble aflyst med god grund på grund af regn og det ville denne også have været, hvis vore havde haft noget at spille for.
Albertslunds halvleg blev afbrudt, da de havde 132 på 27 overe for to gærder.
Holdene ventede til kl. 17.00, hvorefter Duckworth Lewis systemet rokerede om på scorerne således, at Albertslund havde 154 hvilket vi skulle score i regnvejr på 20 overe, hvilket var lige så umuligt som første holdets 100 på 10 overe.. Vi endte med 132.
Bobby Malik kører mod Albertslund efter devisen hellere ramme ved siden af end slet ikke ramme
På vort 3 hold, der antagelig vinder 3. division øst scorede Imran Raja Khan sit livs første century mod Copenhagen i holdets sidste kamp
Imran Raja Khan får kram efter sit livs først century